สวัสดีค่ะ คือเป็นอีสุกอีใสแล้วเกาตุ่มไปเยอะมากๆ มันเป็นหลุมดำๆ ขึ้นที่หน้าด้วยค่ะ ควรทำยังไงดีคะ กินยาแก้แพ้ ทาคาลาไมน์ก็ยังคัน
สวัสดีค่ะ โรคอีสุกอีใสนั้นเป็นโรคติดต่อทางผิวหนังจากเชื้อไวรัสชนิดหนึ่งที่ทำให้ร่างกายเกิดผื่นคัน มีตุ่มนูนขนาดเล็ก หรือตุ่มน้ำใส ๆ ทั่วร่างกาย มักจะเป็นอยู่ประมาณ 5-7 วัน การรับประทานยาต้านไวรัสอาจช่วยให้ตุ่มหายได้ไวขึ้นแต่ไม่ช่วยลดการเกิดตุ่มใหม่การรักษาในผู้ที่สุขภาพแข็งแรง ไม่มีโรคประจำตัว เป็นการรักษาตามอาการเป็นหลัก สุดท้ายตุ่มจะยุบไปได้เอง ไม่จำเป็นต้องได้ยาต้านไวรัสก็ได้ โดยในระหว่างนี้ไม่ไปแกะเกาตุ่ม ใช้น้ำเปล่าสะอาดล้างได้ รับประทานยาลดไข้ สามารถทานอาหารได้ทุกชนิด ควรอยู่ในที่ที่อากาศถ่ายเทดี ไม่ร้อนหรืออับชื้นเพราะจะกระตุ้นให้ผื่นระคายเคืองมากขึ้นการไปแกะเกาตุ่มแล้วเกิดแผล อาจทำให้เกิดแผลเป็นตามมาได้ จึงควรหลีกเลี่ยงอย่างเด็ดขาด ยาที่ใช้ ถ้าคันกินยาแก้แพ้ ประคบน้ำเกลือทางการแพทย์ที่ตุ่มน้ำเพื่อให้ตุ่มน้ำแตกออกไวขึ้นได้ ส่วนยาที่ทาไม่มีความจำเป็น อาจจะใช้เป็นครีมบำรุงกรณีที่ตุ่มน้ำแตกออกและผิวลอกๆแล้วได้ หากไม่สบายใจเรื่องหลุม ตุ่มที่เป็นมาก สามารถไปพบแพทย์เพื่อตรวจประเมินเพิ่มเติมได้เช่นกัน